首次試草地 班德禮堅信呢匹馬女有料到!
2024年04月25日 10:51
東網電視
更多新聞短片
「堅信」練馬師包紀耀今日現身沙田馬場。
近期香港天氣唔穩定,突然出現傾盤大雨情況,今朝亦唔例外,雨勢時大時細,好似當冠軍賽馬日嘅海外參戰馬準備操練時,就落起大雨,令在場一眾傳媒同埋工作人員都非常狼狽,慶幸未有影響馬匹操練程序。而今朝焦點自然落喺尋晚跑馬地賽事起孖嘅班德禮身上,因為佢專程為出戰主席短途獎嘅英國代表「堅信」於草地快跳,練馬師包紀耀更全程睇實。
自從升格為一級賽後,從未有英國代表同埋馬女贏過主席短途獎,而4歲馬女「堅信」上仗喺英國跑英國冠軍短途錦標表現平平,反而前仗喺G1短途盃錦標就得季軍,今次搵咗熟香港跑道嘅班德禮幫手,睇吓有冇突破啦。
其餘今朝有試草地嘅海外參戰馬,包括日本代表「滂薄無比」、「大宴重酬」同埋「北橋」,而英國代表「譽滿杜拜」同埋「勇大帝」則於泥地跑道輕抒步頭。